
Vă înaintăm, alăturat, raportul asupra proiectului de Lege privind aprobarea Ordonanţei de urgenţã a Guvernului nr.62/2021 pentru completarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile interguvernamentale la care România este parte, precum şi pentru aprobarea plăţii primei tranşe din cotizaţia României la bugetul instrumentului financiar al UE „Instrumentul European pentru Pace (EPF)”, aferente anului 2021, trimis Comisiei pentru buget, finanțe și bănci spre dezbatere pe fond, cu adresa nr. PLx 386//2021 din 27 septembrie 2021.
În raport cu obiectul și conținutul său, proiectul de Lege face parte din categoria legilor ordinare.


PREŞEDINTE,
Bogdan-Iulian HUŢUCĂ

Parlamentul  României
[image: ]


	Comisia pentru buget,
finanţe şi bănci
	
	București,           
Nr. 4c-2/873
21.10.2021

PLx. 386/2021



RAPORT

asupra proiectului  de Lege privind aprobarea Ordonanţei de urgenţã a Guvernului nr.62/2021 pentru completarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile interguvernamentale la care România este parte, precum şi pentru aprobarea plăţii primei tranşe din cotizaţia României la bugetul instrumentului financiar al UE „Instrumentul European pentru Pace (EPF)”, aferente anului 2021

În conformitate cu prevederile art. 95 și art. 117 alin.(1) din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.62/2021 pentru completarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile interguvernamentale la care România este parte, precum şi pentru aprobarea plăţii primei tranşe din cotizaţia României la bugetul instrumentului financiar al UE „Instrumentul European pentru Pace (EPF)”, aferente anului 2021.
	Conform prevederilor art.75 din Constituția României, republicată, și ale art.92 alin. (9)  din Regulamentul Camerei Deputaților, republicat, Camera Deputaților este Cameră decizională.
Senatul, în calitate de primă Cameră sesizată,  a adoptat proiectul de Lege în ședința din 20 septembrie 2021.
La dezbaterea proiectului de Lege s-a avut în vedere avizul favorabil al Consiliului Legislativ și avizul favorabil al Comisiei pentru politică externă.  
Proiectul de Lege supus dezbaterii are ca obiect de reglementare   aprobarea plăţii cotizaţiei anuale a României la bugetul Instrumentului European pentru Pace(EPF), pilonul II, în cuantumul care va fi stabilit prin deciziile Consiliului Uniunii Europene, pe întreaga durată a participării României la acţiunile derulate de către Uniunea Europeană prin EPF în cadrul Cadrului Financiar Multianual 2021-2027, precum şi plata primei tranşe, aferente anului 2021, în valoare de 18.694,65 EUR.
[bookmark: _GoBack]În conformitate cu prevederile art. 62 din Regulamentul Camerei Deputaților, republicat, membrii Comisiei au examinat proiectul de lege menționat mai sus, în ședința cu prezenţă fizică şi online din data de 21 octombrie 2021.
La lucrările Comisiei pentru buget, finanțe şi bănci deputații şi-au înregistrat prezența conform listei de prezență.
La dezbaterea proiectului de Lege a participat, în calitate de invitat, doamna  Daniela Gîtman, secretar de stat în cadrul Ministerului  Afacerilor Externe.
În urma examinării proiectului de Lege şi a opiniilor exprimate, deputații, au hotărât cu majoritate de voturi, să propună plenului Camerei Deputaţilor un raport de adoptare a proiectului de Lege privind aprobarea Ordonanţei de urgenţã a Guvernului nr.62/2021 pentru completarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile interguvernamentale la care România este parte, precum şi pentru aprobarea plăţii primei tranşe din cotizaţia României la bugetul instrumentului financiar al UE „Instrumentul European pentru Pace (EPF)”, aferente anului 2021, în forma adoptată de Senat.
În raport cu obiectul și conținutul său, proiectul de Lege face parte din categoria legilor ordinare.

Șef serviciu,

Expert parlamentar,

